techiaith/cofnodycynulliad_en-cy huggingface dataset:
English: Minister, please could we have a statement from the Deputy Minister for culture on what more can be done to protect our important historic monuments from vandalism? Last week, the Roman amphitheatre in Caerleon was once again the target for vandals, with stones being removed and thrown around. Removal of these stones has damaged the structure of this ancient monument and its underlying archaeology. Incidents have also been reported of suspected vandals being abusive and threatening to the custodian of the site. Minister, please could we have a statement from the Deputy Minister on what more we can do to protect such sites from these mindless criminals?
Welsh: Gweinidog, a gawn ni ddatganiad gan y Dirprwy Weinidog diwylliant ar beth arall y gellir ei wneud i warchod ein henebion hanesyddol pwysig rhag fandaliaeth? Yr wythnos diwethaf, roedd yr amffitheatr Rufeinig yng Nghaerllion unwaith eto yn darged i fandaliaid, gyda cherrig yn cael eu tynnu a'u taflu. Mae tynnu'r cerrig hyn wedi dinistrio adeiledd yr heneb hon a'i archeoleg sylfaenol. Cafwyd adroddiadau hefyd o fandaliaid a ddrwgdybir yn ymddwyn yn ymosodol ac yn fygythiol tuag at geidwad y safle. Gweinidog, a gawn ni ddatganiad gan y Dirprwy Weinidog ynghylch beth arall y gallwn ei wneud i ddiogelu safleoedd o'r fath rhag y troseddwyr difeddwl hyn?
English: Thank you very much for raising this particular case in the Chamber. Of course, vandalism and destruction of protected monuments is thankfully very, very rare, but when it does occur, it's obviously something that's of deep concern and regret to the communities affected particularly, but also to all of us in terms of our Welsh history and our Welsh heritage. If there is an update that the Minister's able to provide in this particular case, I'll ask him to write to you.
Welsh: Diolch yn fawr iawn am godi'r achos arbennig hwn yn y Siambr. Wrth gwrs, mae achosion o fandaliaeth a dinistr i'n henebion gwarchodedig, diolch byth, yn brin iawn, ond pan fydd yn digwydd, mae'n amlwg yn rhywbeth sy'n peri pryder a gofid mawr i'r cymunedau dan sylw yn arbennig, ond hefyd i bob un ohonom ni o ran hanes Cymru a'n hetifeddiaeth Gymreig. Os oes diweddariad y gall y Gweinidog ei ddarparu yn yr achos arbennig hwn, byddaf yn gofyn iddo ysgrifennu atoch.
English: Trefnydd, in a written statement on 30 April, the Deputy Minister and Chief Whip expressed her concerns with regard to the findings of Her Majesty's Inspectorate report on the Western Bay Youth Justice and Early Intervention Service, published on 28 March this year. The report showed that the amalgamation of youth justice services from Swansea, Neath Port Talbot and Bridgend was poorly implemented, and the organisation created in 2014 has failed to adequately protect the children and young people, and the wider public, in the area. The report found that none of the three local authorities have taken full responsibility for the service, there was inconsistent partnership work, variable quality of casework, and inadequate day-to-day management, and managers and staff were, quote, 'left to firefight and respond to the symptoms of significant systemic problems.' Essentially, the report finds that it is often impossible to tell if children and young people in Swansea, Bridgend and Neath Port Talbot are being protected at all. Even though youth justice is a non-devolved matter, there are clear links to devolved areas such as social services and early intervention. Now, as Welsh Government officials are involved in discussions with a number of bodies on this matter, will the Welsh Government, therefore, commit to providing an oral statement, focusing particularly on the progress needed and being made against the recommendations contained within this report?
Welsh: Trefnydd, mewn datganiad ysgrifenedig ar 30 Ebrill, mynegodd y Dirprwy Weinidog a'r Prif Chwip ei phryderon ynghylch canfyddiadau adroddiad Arolygiaeth ei Mawrhydi ar Wasanaeth Cyfiawnder Ieuenctid ac Ymyrraeth Gynnar Bae'r Gorllewin, a gyhoeddwyd ar 28 Mawrth eleni. Dangosodd yr adroddiad na chyflawnwyd y broses gyfuno gwasanaethau cyfiawnder ieuenctid Abertawe, Castell-nedd Port Talbot a Phen-y-bont ar Ogwr yn dda, a bod y sefydliad a grëwyd yn 2014 wedi methu ag amddiffyn y plant a'r bobl ifanc yn ddigonol, a'r cyhoedd yn gyffredinol, yn yr ardal. Canfu'r adroddiad nad oedd yr un o'r tri awdurdod lleol wedi cymryd cyfrifoldeb llawn am y gwasanaeth, bod gwaith partneriaeth yn anghyson, ansawdd gwaith achos amrywiol, a rheolaeth annigonol o ddydd i ddydd, a bod rheolwyr a staff, gan ddyfynnu, wedi'u gadael i ddiffodd tân ac ymateb i symptomau problemau systemig sylweddol. Yn y bôn, mae'r adroddiad yn nodi ei bod yn aml yn amhosibl gwybod a yw plant a phobl ifanc yn Abertawe, Pen-y-bont ar Ogwr a Chastell-nedd Port Talbot yn cael eu hamddiffyn o gwbl. Er nad yw cyfiawnder ieuenctid yn fater sydd wedi'i ddatganoli, mae cysylltiadau clir â meysydd sydd wedi'u datganoli, fel gwasanaethau cymdeithasol ac ymyrraeth gynnar. Nawr, gan fod swyddogion Llywodraeth Cymru yn cymryd rhan mewn trafodaethau gyda nifer o gyrff ar y mater hwn, a wnaiff Llywodraeth Cymru ymrwymo, felly, i ddarparu datganiad llafar, gan ganolbwyntio'n benodol ar y cynnydd sydd ei angen ac sy'n cael ei wneud ar yr argymhellion a geir yn yr adroddiad hwn?
English: Thank you very much for raising this issue. Of course, there is an oral statement tabled for the Assembly for next week on justice blueprints, and this might be an opportunity to raise some of these particular matters with the Minister on that day.
Welsh: Diolch yn fawr iawn am godi'r mater hwn. Wrth gwrs, mae datganiad llafar wedi'i amserlennu i'r Cynulliad yr wythnos nesaf ynglŷn â glasbrint cyfiawnder, ac efallai bydd hyn yn gyfle i godi rhai o'r materion penodol hyn gyda'r Gweinidog bryd hynny.
English: Thank you, David Rees, for raising both of those extremely important issues this afternoon. Clearly, this is a worrying time for those who work in the steel industry across Wales, and, as we stood by our steel industry throughout the crisis of 2016, we will again work collaboratively with the industry and with its supply chains, and also with the recognised trade unions, to support the steelworkers and the communities around them through this important next period. The Minister for economy, Ken Skates, spoke with the executive director of Tata Steel Europe and also with steel unions on Friday following the announcement, and he'll continue to work closely with Tata to discuss how we can best support the industry in light of the recent announcement. I know it was his intention to issue a written statement today, but I'll certainly make him aware of your request to discuss the issue in person with him. I'm very taken by your suggestion of a debate on the shared prosperity fund. I think it would be an excellent opportunity for this Assembly to send a clear message to the UK Government that any Brexit shouldn't mean a penny lost or a power removed from Wales, and we've certainly come to some strong conclusions about how the shared prosperity fund should operate in future. I think that sending a strong united message on that would be particularly useful.
Welsh: Diolch ichi, David Rees, am godi'r ddau fater hynod bwysig hynny y prynhawn yma. Yn amlwg, mae hwn yn gyfnod pryderus i'r rhai sy'n gweithio yn y diwydiant dur ledled Cymru, ac, fel y gwnaethom gefnogi ein diwydiant dur drwy gydol yr argyfwng yn 2016, byddwn yn cydweithio eto â'r diwydiant a'i gadwynau cyflenwi, a hefyd â'r undebau llafur cydnabyddedig, i gefnogi'r gweithwyr dur a'r cymunedau o'u hamgylch drwy'r cyfnod nesaf pwysig hwn. Siaradodd Gweinidog yr economi, Ken Skates, â chyfarwyddwr gweithredol Tata Steel Europe a hefyd ag undebau dur ddydd Gwener yn dilyn y cyhoeddiad, a bydd yn parhau i weithio'n agos gyda Tata i drafod y ffordd orau y gallwn ni gefnogi'r diwydiant yn sgil y cyhoeddiad diweddar. Gwn mai ei fwriad oedd cyhoeddi datganiad ysgrifenedig heddiw, ond byddaf yn sicr o'i wneud yn ymwybodol o'ch cais i drafod y mater ag ef yn bersonol. Rwy'n hoffi eich awgrym i gynnal dadl ar y gronfa ffyniant cyffredinol yn fawr. Rwy'n credu y byddai'n gyfle gwych i'r Cynulliad hwn anfon neges glir i Lywodraeth y DU na ddylai unrhyw Brexit olygu bod Cymru yn colli na cheiniog na phŵer, ac rydym yn sicr wedi dod i gasgliadau pendant ynghylch sut y dylai'r gronfa ffyniant cyffredinol weithredu yn y dyfodol. Rwy'n credu y byddai anfon neges unedig gref ynghylch hynny yn arbennig o ddefnyddiol.
English: Thank you for raising this this afternoon, and also for the opportunities that you've taken to host events in the past on this particular issue to raise awareness amongst Assembly Members. We do understand the challenges faced by people living with this condition and the impact that it can have on their daily lives, and also the importance of ensuring that the correct advice is available to them and also the correct treatments, and that's why we're working with healthcare professionals and the third sector to strengthen ME services available across Wales. I will ask the health Minister to reflect on your comments this afternoon and to provide you with an update on the latest situation.
Welsh: Diolch am godi hyn y prynhawn yma, a hefyd am y cyfleoedd yr ydych wedi'u cymryd i gynnal digwyddiadau yn y gorffennol ar y mater penodol hwn i godi ymwybyddiaeth ymhlith Aelodau'r Cynulliad. Rydym yn deall yr heriau sy'n wynebu pobl sy'n byw â'r cyflwr hwn a'r effaith y gall ei chael ar eu bywydau bob dydd, a hefyd pwysigrwydd sicrhau bod y cyngor cywir ar gael iddyn nhw a hefyd y triniaethau cywir, a dyna pam ein bod yn gweithio gyda gweithwyr gofal iechyd proffesiynol a'r trydydd sector i gryfhau'r gwasanaethau ME sydd ar gael ledled Cymru. Byddaf yn gofyn i'r Gweinidog iechyd ystyried eich sylwadau y prynhawn yma a rhoi'r wybodaeth ddiweddaraf ichi am y sefyllfa ddiweddaraf.
English: The issue of train overcrowding has been brought to my attention by concerned staff working for Transport for Wales. I know from my own experience that packed carriages during rush hour can be absolute hell. I've been informed that there have been occasions where a guard has refused to take a train further due to severe overcrowding. Now, apart from being dangerous for passengers, it's also leading to heated confrontations with staff, who often bear the brunt of considerable frustration and anger. My contact says, and I quote: It is a serious concern and I believe that it's only a matter of time before someone is seriously hurt either through accident or anger. Now, I know that the set-up is a new one, but this has to be dealt with by this Labour Government. Do you agree that safety is paramount? And can we have a statement from the transport Minister to this Senedd setting out that he is aware of these issues and that he is taking swift action to ensure that our trains are safe for passengers, safe for staff and worthy of a developed country in the twenty-first century?
Welsh: Tynnwyd fy sylw at y mater o drenau gorlawn gan staff pryderus sy'n gweithio i Trafnidiaeth Cymru. Gwn o brofiad personol fod cerbydau llawn yn ystod oriau brig yn gallu bod yn uffern lwyr. Rwyf wedi cael gwybod y bu adegau pan fo swyddog wedi gwrthod mynd â thrên ymhellach oherwydd gorlenwi difrifol. Nawr, yn ogystal â bod yn beryglus i deithwyr, mae hefyd yn arwain at wrthdaro chwyrn â staff, sy'n aml yn dioddef yn sgil cryn rwystredigaeth a dicter. Yn ôl fy nghyswllt i, ac rwy'n dyfynnu: Mae'n bryder difrifol ac rwy'n credu mai mater o amser yw hi cyn i rywun gael ei frifo'n wael naill ai drwy ddamwain neu ddicter. Nawr, rwy'n gwybod bod y system yn un newydd, ond mae'n rhaid i'r Llywodraeth Lafur hon ymdrin â hyn. Ydych chi'n cytuno bod diogelwch yn hollbwysig? Ac a gawn ni ddatganiad gan y Gweinidog trafnidiaeth i'r Senedd hon yn nodi ei fod yn ymwybodol o'r materion hyn a'i fod yn cymryd camau buan i sicrhau bod ein trenau yn ddiogel i deithwyr, yn ddiogel i staff ac yn deilwng o wlad ddatblygedig yn yr unfed ganrif ar hugain?
English: Well, of course we do agree that safety is paramount and that's one of the reasons why we've ensured that there are guards on all trains, for example, where we're seeing them stripped away from services in other parts of the UK. I think the best way forward would be for you to write to the economy Minister with the specific examples you've given this afternoon. He'll be able to take them up, then, with Transport for Wales.
Welsh: Wel, wrth gwrs ein bod ni yn cytuno bod diogelwch yn hollbwysig a dyna un o'r rhesymau pam ein bod wedi sicrhau bod swyddogion ar bob trên, er enghraifft, pan rydym yn eu gweld yn cael eu tynnu oddi ar wasanaethau mewn rhannau eraill o'r DU. Rwy'n credu mai'r ffordd orau ymlaen fyddai i chi ysgrifennu at Weinidog yr economi gan nodi'r enghreifftiau penodol yr ydych chi wedi'u rhoi y prynhawn yma. Bydd e'n gallu mynd i'r afael â nhw, wedyn, gyda Trafnidiaeth Cymru.
English: Thank you very much. In relation to agricultural polythene, it is the case, as you set out in your contribution, that the disposal of farm plastic is a commercial matter between the farmers, the collectors and the plastic film waste plants that can and do recycle it, and that farmers do have a responsibility to ensure that their plastic is disposed of correctly. The Minister did suggest that you write to her with your concerns, and I'm sure she will respond accordingly. On the second issue, I'm very happy to congratulate Sugarloaf Catering, Scrumptious and all the other winners at the food awards yesterday. Of course, the food industry is one of the rising stars in the Welsh economy. We've got a huge amount to be proud of in terms of the quality and the provenance that we're able to demonstrate in our food, and we do have a food tourism action plan that brings together those two elements, recognising the important contribution that the food industry can also make to our tourism offer in Wales.
Welsh: Diolch yn fawr iawn. O ran polythen amaethyddol, mae'n wir, fel y gwnaethoch ei nodi yn eich cyfraniad, mai mater masnachol yw gwaredu plastig fferm rhwng y ffermwyr, y casglwyr a'r ffatrïoedd gwastraff ffilm plastig sy'n gallu ei ailgylchu ac sydd yn ei ailgylchu, a bod gan ffermwyr gyfrifoldeb i sicrhau bod eu plastig yn cael ei waredu'n gywir. Fe wnaeth y Gweinidog awgrymu eich bod yn ysgrifennu ati gyda'ch pryderon, ac rwy'n siŵr y bydd yn ymateb yn unol â hynny. Ar yr ail fater, rwy'n hapus iawn i longyfarch Sugarloaf Catering, Scrumptious a'r holl enillwyr eraill yn y gwobrau bwyd ddoe. Wrth gwrs, mae'r diwydiant bwyd yn un o uchafbwyntiau economi Cymru. Mae gennym ni lawer iawn i ymfalchïo ynddo o ran yr ansawdd a'r stoc y gallwn eu harddangos yn ein bwyd, ac mae gennym ni gynllun gweithredu twristiaeth fwyd sy'n dwyn ynghyd y ddwy elfen hynny, gan gydnabod y cyfraniad pwysig y gall y diwydiant bwyd ei wneud hefyd i'n harlwy twristiaeth yng Nghymru.
English: Could I ask for a statement from the health Minister as well? I read with interest and welcomed the written statement last week in relation to cross-border healthcare arrangements and the agreement that has been reached in relation to the dispute with the Countess of Chester Hospital. There's nothing in the statement that tells us what the nature of that agreement or that compromise is. My understanding from a UK Government ministerial statement is that the UK Government will pay the disputed costs for this year, and that the Welsh Government will then step in and pay it in future years. I'd like to understand - this disputed 8 per cent, apparently, is relevant, of course, in this particular context, but it's relevant as well in every other particular context where we see health services being purchased from across the border. So, are we here running the risk of establishing a precedent where, if the Welsh Government agrees to pay the disputed 8 per cent for the Countess of Chester, then it's opening itself up to having to pay that to the 50 other health trusts and services that provide services to the NHS in Wales? So, it would be good to have an opportunity maybe for either an oral statement from the health Minister or some further information about the exact nature of that agreement, because the financial implications, of course, for our already beleaguered health boards could be very, very substantial.
Welsh: A gaf i ofyn am ddatganiad gan y Gweinidog iechyd hefyd? Roeddwn i'n darllen â diddordeb y datganiad ysgrifenedig yr wythnos diwethaf ynglŷn â threfniadau gofal iechyd trawsffiniol a'r cytundeb a wnaed mewn cysylltiad â'r anghydfod ag Ysbyty Iarlles Caer, ac yn croesawu'r datganiad hwnnw. Nid oes dim yn y datganiad sy'n dweud wrthym beth yw natur y cytundeb hwnnw na'r cyfaddawd hwnnw. Rwyf i ar ddeall o ddatganiad gweinidogol gan Lywodraeth y DU y bydd Llywodraeth y DU yn talu'r costau dadleuol eleni, ac y bydd Llywodraeth Cymru wedyn yn camu i'r adwy ac yn eu talu yn y dyfodol. Hoffwn i ddeall - mae'r 8 y cant dadleuol hwn, mae'n debyg, yn berthnasol, wrth gwrs, yn y cyd-destun arbennig hwn, ond mae'n berthnasol hefyd ym mhob cyd-destun arbennig arall lle gwelwn wasanaethau iechyd yn cael eu prynu o ochr arall y ffin. Felly, a ydym ni'n mentro creu cynsail lle, os bydd Llywodraeth Cymru yn cytuno i dalu'r 8 y cant dadleuol i Ysbyty Iarlles Caer, bydd yn rhoi ei hun mewn sefyllfa o orfod talu hynny i'r 50 o ymddiriedolaethau a gwasanaethau iechyd eraill sy'n darparu gwasanaethau i'r GIG yng Nghymru? Felly, byddai'n dda cael cyfle efallai naill ai am ddatganiad llafar gan y Gweinidog iechyd neu ragor o wybodaeth am union natur y cytundeb hwnnw, oherwydd gallai'r goblygiadau ariannol, wrth gwrs, i'n byrddau iechyd sydd eisoes dan warchae, fod yn sylweddol iawn, iawn.
English: On both of those issues, so the Ford engine plant and also the congestion issues around the A4119, I will ask the Minister with responsibility for economy and transport to write to you in terms of what he is able to say with regard to the Ford engine plant, but then also plans to address the congestion issues and any discussions he's had with other relevant agencies.
Welsh: O ran y ddau fater hynny, felly ffatri beiriannau Ford a'r problemau o ran tagfeydd o amgylch yr A4119, byddaf yn gofyn i'r Gweinidog sy'n gyfrifol am yr economi a thrafnidiaeth ysgrifennu atoch ynglŷn â'r hyn y gall ei ddweud am ffatri beiriannau Ford, ac yna hefyd gynlluniau i fynd i'r afael â phroblemau tagfeydd ac unrhyw drafodaethau y mae wedi'u cael gydag asiantaethau perthnasol eraill.
English: I had intended to request a statement on the announcement made today on taxation, and the error with the coding. I'm pleased that that's already been raised, but I do intend to ask a topical question on that issue.
Welsh: Mi oeddwn i'n bwriadu gwneud cais am ddatganiad ar y cyhoeddiad sydd wedi dod heddiw ynglŷn â threthiant a'r camgymeriad efo'r codio. Dwi'n falch bod hynny wedi cael ei godi yn barod, ond dwi'n bwriadau gofyn cwestiwn amserol ynglŷn â hynny.
English: If I could ask for a statement from the Minister for health responding to concerns about an event stakeholders locally have been invited to. It's called, and I quote: 'Cwm Taf Morgannwg safeguarding board's first ever Celebration of Good Practice event'. Now, this follows the damning and distressing report about maternity services in Cwm Taf health board, where mothers and babies certainly were not safeguarded. Whilst recognising that more bodies are involved in this event than just the health board, can I invite the Minister, who of course has rejected calls for his resignation, to at least respond to that invitation and serious concerns locally that have been raised with us that this is entirely inappropriate and deeply insensitive?
Welsh: A gaf i ofyn am ddatganiad gan y Gweinidog iechyd yn ymateb i bryderon ynghylch digwyddiad y mae rhanddeiliaid yn lleol wedi cael gwahoddiad iddo. Enw'r digwyddiad yw, ac rwy'n dyfynnu: 'Digwyddiad cyntaf i Ddathlu Arferion Da Bwrdd Diogelu Cwm Taf Morgannwg.' Nawr, mae hyn yn dilyn yr adroddiad damniol a thrallodus am wasanaethau mamolaeth ym mwrdd iechyd Cwm Taf, lle nad oedd mamau a babanod wedi'u diogelu yn sicr. Er fy mod i'n cydnabod bod mwy o gyrff yn rhan o'r digwyddiad hwn nid y bwrdd iechyd yn unig, a gaf i wahodd y Gweinidog, sydd wrth gwrs wedi gwrthod galwadau am ei ymddiswyddiad, o leiaf i ymateb i'r gwahoddiad hwnnw ac i bryderon difrifol yn lleol sydd wedi'u codi bod hyn yn gwbl amhriodol ac yn dra ansensitif?
English: On the first issue of the C code, I'd be more than happy to take any opportunity to discuss with you or any other interested Assembly Members the latest update and, obviously, to keep Members informed and to share communication that I've had with HMRC on this particular issue. On the matter of Cwm Taf and the safeguarding board area, that obviously is a large area where there is a huge amount of practice going on. I think it is important, especially in difficult situations such as the one that we find ourselves in now, to recognise good practice when we see it and to ensure that those people who are working hard and delivering well in terms of safeguarding feel supported to continue doing that and feel that they do have their good contribution recognised. Because, clearly, this is an extremely sensitive and difficult situation.
Welsh: O ran y mater cyntaf, cod C, byddwn i'n fwy na pharod i fanteisio ar unrhyw gyfle i drafod y newyddion diweddaraf â chi neu unrhyw Aelodau eraill o'r Cynulliad sydd â diddordeb, ac yn amlwg, i roi'r wybodaeth ddiweddaraf i'r Aelodau ac i rannu'r cyfathrebu rhyngof i a Chyllid a Thollau ei Mawrhydi ynghylch y mater arbennig hwn. O ran Cwm Taf ac ardal y bwrdd diogelu, mae honno'n ardal fawr yn amlwg, lle mae llawer iawn o arferion yn digwydd. Rwy'n credu ei bod yn bwysig, yn enwedig mewn sefyllfaoedd anodd fel yr un yr ydym ynddi nawr, i gydnabod arferion da pan welwn ni nhw ac i sicrhau bod y bobl hynny sy'n gweithio'n galed ac yn cyflawni'n dda o ran diogelu yn teimlo eu bod yn cael y gefnogaeth i barhau i wneud hynny a theimlo bod eu cyfraniad da yn cael ei gydnabod. Oherwydd bod hyn, yn amlwg, yn sefyllfa hynod sensitif ac anodd.
English: The next item, therefore, is the statement by the Minister for Health and Social Services, an update on the dimension action plan. And I call on the Minister to make the statement - Vaughan Gething.
Welsh: Yr eitem nesaf, felly, yw'r datganiad gan y Gweinidog Iechyd a Gwasanaethau Cymdeithasol ar y wybodaeth ddiweddaraf am y cynllun gweithredu ar gyfer dementia. Ac dwi'n galw ar y Gweinidog i wneud ei ddatganiad - Vaughan Gething.